section_heading: Nastanak
paragraph_text: Četiri je dana održavao audicije. Dok su buduće zvijezde pokazivale svoje umijeće Taylor se nije pokazivao kako ne bi otkrio svoj identitet. Roger Taylor je donio odluku o sastavu grupe: Clayton Moss - Gitara, Josh Macrae - bubanj, Peter Noone - bas-gitara i Spike Edny - klavijature. Taylor je postao ritam gitarist i pjevač. Sastav je nazvan "The Cross" i nakon odrađenih probi krenuli su na Ibizu u Taylorovu vilu kako bi počeli sa snimanjem svog prvog albuma. Budući da su se u britanskim tabloidima počele pojavljivati spekulacije o Mercuryjevom zdravlju, a i sam Tailor je bio u središtu pozornosti jer se upravo razvodio od supruge s kojom ima dvoje djece u znak potpore jedan drugome Freddie Mercury je otpjevao vokale na pjesmi "Heaven for Everyone" koja je nakon njegove smrti obrađena od strane preostalih članova sastava "Queen" te je objavljena na albumu "Made in Heaven" i na kompilaciji Greatest Hits III. Brian May je gostovao na pjesmi "Love Lies Bleeding". Sastav je prvi puta nastupio uživo 24. listopada 1987. godine u emisiji TV postaje "ITV".